**PAPILDOMAS SUSITARIMAS PRIE 2023-10-31 D. SUTARTIES NR. S‑1237**

2024-09-04

Vilnius

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), juridinio asmens kodas 188710638, kurios registruota buveinė yra Kauno g. 22‑202, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**UAB „Gatas“**, juridinio asmens kodas 125718917, kurios registruota buveinė yra adresu Dariaus ir Girėno g. 19, LT-02184 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama veikiančios pagal bendrovės įstatus, (toliau – Rangovas),

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2023-10-31 Šalys sudarė viešojo pirkimo sutartį Nr. S-1237 (toliau – **Sutartis**);
2. Sutarties pagrindu Rangovas įsipareigojo atlikti krašto kelio Nr. 141 Kaunas–Jurbarkas–Šilutė–Klaipėda 157,978 km tilto per Kreivutę rekonstravimo darbus (toliau - Darbai), o Užsakovas įsipareigojo laiku ir tinkamai atsiskaityti už atliktus Darbus;
3. Sutarties 116 punkte yra nurodyta, kad Sutarčiai vykdyti nėra pasitelkiami subrangovai, tačiau Sutarties vykdymo metu iškilo subrangovų, kurių kvalifikacija Rangovas nesiremia, pasitelkimo būtinumas;
4. Sutarties vykdymo metu Užsakovas pritarė Rangovo inicijuotiems subrangovų pasitelkimams: UAB „Viadukas“, UAB „Uliksas“, UAB „Argimetas“;
5. 2024-08-30 raštu Nr. 1-24297 (**Priedas Nr. 1**) Rangovas motyvuotai kreipėsi į Užsakovą dėl subrangovų pasitelkimo AB „Eurovia Lietuva“;
6. Užsakovas įvertino Priede Nr. 1 nurodytas subrangovų pasitelkimo būtinybę pagrindžiančias aplinkybes ir subrangovų pasitelkimui neprieštarauja;
7. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, sudarė šį papildomą susitarimą prie Sutarties dėl subrangovų pasitelkimo (toliau – **Susitarimas**), kuriuo susitarė:

1. Sutarties 116 punktą pakeisti, nurodant jame pasitelkiamus subrangovus bei išdėstant minėtą punktą nauja redakcija: Sutarčiai vykdyti pasitelkiami šie subrangovai: AB „Eurovia Lietuva“, UAB „Viadukas“, UAB „Uliksas“, UAB „Argimetas“. Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
2. Kitos Sutarties nuostatos nekeičiamos.
3. Žodžiai ir sąvokos šiame Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
4. Šis Susitarimas ir jo priedai yra neatskiriama Sutarties dalis.
5. Šalių tarpusavio santykiai, atsiradę šio Susitarimo pagrindu, tačiau jame nesureguliuoti, sprendžiami pagal Sutarties nuostatas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Šis Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
8. Susitarimo priedai:
   1. Rangovo kreipimasis dėl subrangovo pasitelkimo
   2. Subrangovų raštas dėl informavimo apie tiesioginio atsiskaitymo galimybę;
   3. Darbų ir su darbais susijusių paslaugų grafikas ir pinigų srautų prognozė

|  |  |
| --- | --- |
| **Užsakovas:**  **AB „Via Lietuva“**  Kauno g. 22202, LT03212 Vilnius  Įmonės kodas 188710638  Tel. + 370 5 232 9600  El. paštas [info@vialietuva.lt](mailto:info@vialietuva.lt)  A.s. LT37 7300 0100 0245 6303  AB „Swedbank“ bankas  Atstovaujama įgalioto darbuotojo | **Rangovas:**  **UAB „Gatas“**  Dariaus ir Girėno g. 19, LT-02184 Vilnius  Įmonės kodas 125718917  Tel. +370 616 06161  El. paštas info@gatas.lt  A.s. LT377180300011467332 |